title: Odluka Vijeća (EU) 2015/2027 od 10. studenoga 2015. o imenovanju švedskog zamjenika člana Odbora regija

text:
               13.11.2015

               HR

               Službeni list Europske unije

               L 297/6

         ODLUKA VIJEĆA (EU) 2015/2027
   od 10. studenoga 2015.
   o imenovanju švedskog zamjenika člana Odbora regija
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog švedske vlade,
   budući da:

               (1)

               Vijeće je 26. siječnja, 5. veljače i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020.

               (2)

               Mjesto zamjenika člana Odbora regija postalo je slobodno istekom mandata g. Rolfa SÄLLRYDA,

         DONIJELO JE OVU ODLUKU:
   Članak 1.
   Sljedeća osoba imenuje se zamjenikom člana Odbora regija do kraja tekućeg mandata koji istječe 25. siječnja 2020.:

               —

               gđa Birgitta SACRÉDEUS, Ledamot i regionfullmäktige, Dalarnas läns landsting.

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 10. studenoga 2015.

            Za Vijeće

            Predsjednik

         P. GRAMEGNA

      (1)  SL L 20, 27.1.2015., str. 42.

      (2)  SL L 31, 7.2.2015., str. 25.

      (3)  SL L 159, 25.6.2015., str. 70.


title: 2001/150/EZ: Odluka Europske središnje banke od 10. studenoga 2000. o objavi određenih pravnih akata i instrumenata Europske središnje banke (ESB/2000/12)

text:
10/Sv. 7              HR                              Službeni list Europske unije                                                      3
32000D0012(01)
L 55/68                                         SLUŽBENI LIST EUROPSKIH ZAJEDNICA                                              24.2.2001.
                                             ODLUKA EUROPSKE SREDIŠNJE BANKE
                                                       od 10. studenoga 2000.
                           o objavi određenih pravnih akata i instrumenata Europske središnje banke
                                                           (ESB/2000/12)
                                                            (2001/150/EZ)
UPRAVNO VIJEĆE EUROPSKE SREDIŠNJE BANKE,                                banaka i Europske središnje banke (Prilog I. ovoj Odluci), Smjer
                                                                        nica ESB/1999/NP11 od 22. travnja 1999. o ovlaštenju za
uzimajući u obzir Statut Europskog sustava središnjih banaka i          izdavanje nacionalnih novčanica tijekom prijelaznog razdoblja
Europske središnje banke (dalje u tekstu: „Statut”), a posebno          (Prilog II. ovoj Odluci) i Smjernica ESB/1998/NP28 od
njegov članak 10. stavak 4., članak 34. stavak 1. i članak 34.          22. prosinca 1998. o zajedničkim pravilima i minimalnim stan
stavak 2.,                                                              dardima za zaštitu povjerljivosti pojedinih statističkih podataka
                                                                        koje prikuplja Europska središnja banka uz pomoć nacionalnih
nakon savjetovanja s Općim vijećem Europske središnje banke             središnjih banaka (Prilog III. ovoj Odluci); Odluka ESB/
(ESB),                                                                  1998/NP1 od 19. lipnja 1998. o imenovanju i trajanju
                                                                        mandata vanjskog revizora Europske središnje banke (Prilog
budući da:                                                              IV. ovoj Odluci); Odluka ESB/1998/NP15 od 1. prosinca
                                                                        1998. o obavljanju određenih funkcija Europske središnje
(1)    ESB pridaje veliku važnost povećanju transparentnosti            banke koje se odnose na srednjoročnu financijsku pomoć za
       regulatornog okvira Europskog sustava središnjih                 platne bilance država članica (Prilog V. ovoj Odluci) i Preporuka
       banaka (ESSB). U skladu s tim pristupom pravne akte i            ESB/1999/NP7 od 8. travnja 1999. o računovodstvenom
       instrumente koje donese ESB treba učiniti dostupnim              tretmanu troškova nastalih u vezi s izdavanjem novčanica
       javnosti radi obaviještenosti čak i ako ne postoji takva         (Prilog VI. ovoj Odluci).
       obveza na temelju Ugovora o osnivanju Europske zajed
       nice ili Statuta.
                                                                                Članak 2.
(2)    Transparentnost se najbolje može postići objavom akata i         Ova se Odluka objavljuje u Službenom listu Europskih zajednica.
       instrumenata ESB-a na svim službenim jezicima Zajed
       nice u Službenom listu Europskih zajednica,
ODLUČILO JE:                                                            Sastavljeno u Frankfurtu na Majni 10. studenoga 2000.
                            Članak 1.
Objavljuju se Smjernica ESB/1998/NP10 od 3. studenoga 1998.                                                Predsjednik ESB-a
o provedbi članka 52. Statuta Europskog sustava središnjih                                              Willem F. DUISENBERG


title: Odluka Vijeća (EU) 2017/47 od 8. studenoga 2016. o potpisivanju, u ime Europske unije, i privremenoj primjeni Sporazuma između Europske unije i Kneževine Lihtenštajna o dodatnim pravilima u vezi s instrumentom za financijsku potporu u području vanjskih granica i viza u okviru Fonda za unutarnju sigurnost za razdoblje od 2014. do 2020.

text:
               12.1.2017

               HR

               Službeni list Europske unije

               L 7/2

         ODLUKA VIJEĆA (EU) 2017/47
   od 8. studenoga 2016.
   o potpisivanju, u ime Europske unije, i privremenoj primjeni Sporazuma između Europske unije i Kneževine Lihtenštajna o dodatnim pravilima u vezi s instrumentom za financijsku potporu u području vanjskih granica i viza u okviru Fonda za unutarnju sigurnost za razdoblje od 2014. do 2020.
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 77. stavak 2. i članak 218. stavak 5.,
   uzimajući u obzir prijedlog Europske komisije,
   budući da:

               (1)

               Uredbom (EU) br. 515/2014 Europskog parlamenta i Vijeća (1) predviđeno je da zemlje pridružene provedbi, primjeni i razvoju schengenske pravne stečevine sudjeluju u instrumentu u skladu s odredbama te uredbe i da treba sklopiti sporazume o njihovim financijskim doprinosima te dodatna pravila nužna za takvo sudjelovanje, uključujući odredbe kojima se osigurava zaštita financijskih interesa Unije i ovlast Revizorskog suda za provedbu revizija.

               (2)

               Vijeće je 14. srpnja 2014. ovlastilo Komisiju za otvaranje pregovora s Kraljevinom Norveškom, Republikom Islandom, Švicarskom Konfederacijom i Kneževinom Lihtenštajnom o sporazumu o načinima njihova sudjelovanja u Fondu za unutarnju sigurnost – granice i vize za razdoblje od 2014. do 2020. Pregovori s Kneževinom Lihtenštajnom uspješno su zaključeni parafiranjem Sporazuma 30. ožujka 2016.

               (3)

               U skladu s člancima 1. i 2. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke te ona za nju nije obvezujuća niti se na nju primjenjuje. S obzirom na to da ova Odluka predstavlja daljnji razvoj schengenske pravne stečevine, Danska, u skladu s člankom 4. navedenog protokola, u roku od šest mjeseci nakon što Vijeće odluči o ovoj Odluci odlučuje hoće li je provesti u svojem nacionalnom pravu.

               (4)

               Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ (2); Ujedinjena Kraljevina stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

               (5)

               Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ (3); Irska stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

               (6)

               Sporazum bi trebalo potpisati u ime Unije, podložno njegovu kasnijem sklapanju.

               (7)

               U skladu s njegovim člankom 19. stavkom 4., Sporazum bi se, uz iznimku njegova članka 5., stoga trebao privremeno primjenjivati od dana koji slijedi nakon dana njegova potpisivanja,

         DONIJELO JE OVU ODLUKU:
   Članak 1.
   Odobrava se potpisivanje u ime Europske unije Sporazuma između Europske unije i Kneževine Lihtenštajna o dodatnim pravilima u vezi s instrumentom za financijsku potporu u području vanjskih granica i viza u okviru Fonda za unutarnju sigurnost za razdoblje od 2014. do 2020., podložno sklapanju navedenog Sporazuma.
   Tekst Sporazuma priložen je ovoj Odluci.
   Članak 2.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.
   Članak 3.
   Sporazum se, uz iznimku članka 5., privremeno primjenjuje u skladu s njegovim člankom 19. stavkom 4. od dana koji slijedi nakon dana njegova potpisivanja (4), do završetka postupaka potrebnih za njegovo sklapanje.
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 8. studenoga 2016.

            Za Vijeće

            Predsjednik

         P. KAŽIMÍR

      (1)  Uredba (EU) br. 515/2014 Europskog parlamenta i Vijeća od 16. travnja 2014. o uspostavljanju, u okviru Fonda za unutarnju sigurnost, instrumenta za financijsku potporu u području vanjskih granica i viza i stavljanju izvan snage Odluke br. 574/2007/EZ (SL L 150, 20.5.2014., str. 143.).

      (2)  Odluka Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

      (3)  Odluka Vijeća 2002/192/EZ od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (SL L 64, 7.3.2002., str. 20.).

      (4)  Glavno tajništvo Vijeća objavit će datum od kojeg će se Sporazum privremeno primjenjivati u Službenom listu Europske unije.


title: 2000/204/EZ, EZUČ: Odluka Vijeća i Komisije od 24. siječnja 2000. o sklapanju Euro-mediteranskog sporazuma o pridruživanju između Europskih zajednica i njihovih država članica, s jedne strane, i Kraljevine Maroko, s druge strane

text:
               11/Sv. 026

               HR

               Službeni list Europske unije

               3

         32000D0204

               L 070/1

               SLUŽBENI LIST EUROPSKE UNIJE

               24.01.2000.

      ODLUKA VIJEĆA I KOMISIJE

   od 24. siječnja 2000.
   o sklapanju Euro-mediteranskog sporazuma o pridruživanju između Europskih zajednica i njihovih država članica, s jedne strane, i Kraljevine Maroko, s druge strane
   (2000/204/EZ, EZUČ)
   VIJEĆE EUROPSKE UNIJE,
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice, a posebno njegov članak 310., u vezi s člankom 300. stavkom 2. drugom rečenicom prvog podstavka i člankom 300. stavkom 3. drugim podstavkom,
   uzimajući u obzir Ugovor o osnivanju Europske zajednice za ugljen i čelik, a posebno njegov članak 95.,
   nakon savjetovanja sa Savjetodavnim odborom i uz jednoglasno prihvaćanje Vijeća,
   uzimajući u obzir suglasnost Europskog parlamenta (1),
   budući da bi trebalo odobriti Euro-mediteranski sporazum o pridruživanju između Europskih zajednica i njihovih država članica, s jedne strane, i Kraljevine Maroko, s druge strane, potpisan u Bruxellesu 26. veljače 1996.,
   ODLUČILI SU:
   Članak 1.
   Ovime se, u ime Europske zajednice i Europske zajednice za ugljen i čelik, odobravaju Euro-mediteranski sporazum o pridruživanju između Europskih zajednica i njihovih država članica, s jedne strane, i Kraljevine Maroko, s druge strane, protokoli uz taj Sporazum i izjave te razmjene pisama priložene Završnom aktu.
   Sporazum, protokoli i Završni akt priloženi su ovoj Odluci.
   Članak 2.
   1.   Stav Zajednice u Vijeću za pridruživanje i Odboru za pridruživanje određuje Vijeće na temelju prijedloga Komisije ili, ako je potrebno, Komisija, u skladu s odgovarajućim odredbama ugovora o osnivanju Europske zajednice i Europske zajednice za ugljen i čelik.
   2.   Predsjednik Vijeća, u skladu s člankom 79. Sporazuma, predsjedava Vijećem za pridruživanje i zastupa stav Zajednice. Predstavnik predsjednika Vijeća predsjedava Odborom za pridruživanje, u skladu s člankom 82. Sporazuma, i zastupa stav Zajednice.
   Članak 3.
   Predsjednik Vijeća polaže akt o notifikaciji iz članka 96. Sporazuma u ime Europske zajednice. Predsjednik Komisije polaže taj akt u ime Europske zajednice za ugljen i čelik.

      Sastavljeno u Bruxellesu 24. siječnja 2000.

            Za Komisiju

            Predsjednik

         R. PRODI

            Za Vijeće

            Predsjednik

         J. GAMA

      (1)  SL C 181, 24.6.1999., str. 15.


title: Odluka Vijeća (EU) 2015/2394 od 8. prosinca 2015. o stajalištu koje države članice trebaju zauzeti u ime Europske unije u vezi s odlukama koje treba donijeti Stalna komisija Eurocontrola u odnosu na uloge i zadaće Eurocontrola i centralizirane usluge

text:
               18.12.2015

               HR

               Službeni list Europske unije

               L 332/136

         ODLUKA VIJEĆA (EU) 2015/2394
   od 8. prosinca 2015.
   o stajalištu koje države članice trebaju zauzeti u ime Europske unije u vezi s odlukama koje treba donijeti Stalna komisija Eurocontrola u odnosu na uloge i zadaće Eurocontrola i centralizirane usluge
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 100. stavak 2. i članak 218. stavak 9.,
   uzimajući u obzir prijedlog Europske komisije,
   budući da:

               (1)

               Stalna komisija Eurocontrola („Stalna komisija”) uspostavila je Odlukom br. 123 od 4. prosinca 2013. istraživačku skupinu radi ispitivanja na koji način može biti potrebno izmijeniti Međunarodnu konvenciju o suradnji na sigurnosti zračne plovidbe Eurocontrol od 13. prosinca 1960. („Konvencija Eurocontrol”) kako bi se odrazile promjene u sektoru upravljanja zračnim prometom u Europi.

               (2)

               Istraživačka je skupina 19. listopada 2015. agenciji Eurocontrol dala zadaću pripreme nacrta akta Stalne komisije kojim se definiraju buduće uloge i zadaće Eurocontrola.

               (3)

               Nacrt odluke Stalne komisije u vezi s ulogama i zadaćama Eurocontrola bit će na dnevnom redu Stalne komisije, među dokumentima za odobrenje, na sastanku 8. i 9. prosinca 2015.

               (4)

               Ta odluka će nakon donošenja imati pravne učinke. U skladu s primjenjivim institucijskim okvirom utvrđenim u Konvenciji Eurocontrola kako je izmijenjena Protokolom potpisanim u Bruxellesu 12. veljače 1981. („izmijenjena Konvencija”), Stalna komisija zadužena je za formuliranje opće politike Eurocontrola. Utvrđivanjem uloga i zadaća odredit će se buduće djelovanje Eurocontrola te će se njime nužno odraziti ono što se u Eurocontrolu smatra legitimnom aktivnošću. Ono će biti obvezujuće za sve članice Eurocontrola, uključujući države članice Unije.

               (5)

               Utvrđivanje uloga i zadaća Eurocontrola moglo bi imati posljedice u odnosu na primjenu prava Unije, a posebice cjelovitosti nadležnosti Unije, s obzirom na to da su zakonodavstvom Unije obuhvaćena važna područja u kojima Eurocontrol djeluje. U pojedinim slučajevima uloga i aktivnost Eurocontrola ovise o odlukama koje se donose na razini Unije.

               (6)

               Stoga je važno osigurati da utvrđivanje uloga i zadaće nije protivno pravu Unije, a osobito nadležnostima Unije, i da se njime ne prejudicira buduće djelovanje Unije.

               (7)

               Stalna bi komisija na sastanku 8. i 9. prosinca 2015. također mogla donijeti odluku o centraliziranim uslugama. Unija trenutačno nema dovoljno informacija za evaluaciju sadržaja takve odluke kojom bi se moglo prejudicirati buduće djelovanje Eurocontrola i nanijeti šteta djelovanju Unije u ovom području, a posebno u pogledu istraživanja o upravljanju zračnim prometom jedinstvenog europskog neba (SESAR). Odluku o tom pitanju trebalo bi stoga odgoditi.

               (8)

               Stajalište koje treba zauzeti u ime Unije u okviru Stalne komisije trealo bi stoga utvrditi,

         DONIJELO JE OVU ODLUKU:
   Članak 1.
   Stajalište koje države članice trebaju zauzeti u ime Europske unije u okviru Stalne komisije Eurocontrola u vezi s ulogama i zadaćama Eurocontrola i centraliziranim uslugama u skladu je s Prilogom.
   Države članice djeluju zajednički u interesu Unije.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 8. prosinca 2015.

            Za Vijeće

            Predsjednik

         P. GRAMEGNA

      PRILOG
      I.   Uloge i zadaće Eurocontrola

      Unija zahtijeva da se predloženim tekstom koji se odnosi na usluge, uloge i zadaće Eurocontrola ni na koji način ne utječe na nadležnosti Unije i da se njime ne prejudicira buduće djelovanje Unije. Ako Eurocontrol trenutačno obavlja specifične zadaće na temelju pravnog okvira Unije na privremenoj osnovi, te se zadaće ne smiju predstavljati kao zadaće neovisne o odlukama Unije.
      Unija zahtijeva sljedeće izmjene popisa uloga i zadaća Eurocontrola navedenih u prilogu dokumentu o djelovanju Eurocontrola CN-SG-6-2015 o ulogama i zadaćama te organizacije od 16. studenoga 2015.:

                  1.

                  U pogledu članka 2. stavka 1. o „funkcijama i uslugama”:

                              (a)

                                 središnje upravljanje protokom zračnog prometa zračnim prometom;

                              (b)

                              mrežne funkcije za ATM u ime Europske unije
                                 ako ih je povjerila Europska unija;

                              (c)

                                 funkcije
                                 zadaće za ATM u ime ICAO-a za regiju EUR/NAT;

                              (d)

                              utvrđivanje, obračunavanje i naplata naknada za zračnu plovidbu;

                              (e)

                              pružanje usluga zračnog prometa u MUAC-u, podložno rezultatima rasprava između država članica i Eurocontrola
                                 agencije;

                              (f)

                              središnje funkcije i usluge, kao što su EAD, ARTAS/CAMOS, i ostale središnje usluge koje bi mu Stalna komisija mogla povjeriti u dogovoru bliskoj suradnji s Unijom.

                  2.

                  U pogledu članka 2. stavka 2. o „ulogama”:

                              (a)

                                 U odnosu na „potporu” provode se sljedeće izmjene:

                                          i.

                                          potpora svojim državama članicama, nacionalnim sigurnosnim tijelima, pružateljima usluga u zračnoj plovidbi i ostalim relevantnim dionicima;

                                          ii.

                                          potpora EU-u tijelima EU-a među ostalim i stručnim znanjem za potporu regulatornim aktivnostima
                                             radi pridržavanja sporazuma
                                             u skladu sa sporazumom na visokoj razini između EU-a i Eurocontrola od 29. listopada 2012.
                                             na zahtjev tih tijela;

                                          iii.

                                          olakšavanje i promicanje europskih interesa u državama koje nisu članice ECAC-a u pitanjima ATM-a u bliskoj suradnji sa svojim državama članicama, njihovim pružateljima usluga u zračnoj plovidbi i industrijom i EU-om, osim u područjima obuhvaćenima pravilima EU-a i podložno poštovanju nadležnosti EU-a;

                                          iv.

                                          doprinos SESAR-u (istraživanje i razvoj, održavanje i provedba glavnog plana ATM-a) – oslanjajući se na svoje stručno znanje o ATM-u, pokrivenost cijele Europe, civilno-vojni aspekt i upravljanje središnjim mrežnim protokom zračnog prometa
                                             mrežom
                                             u skladu s mjerodavnim zakonodavstvom EU-a;

                                          v.

                                          osiguravanje infrastrukture za istraživanja i povezane infrastrukture za simulacije, primjerice za SESAR, dodatne istraživačke aktivnosti uz SESAR i promjene u zračnom prostoru u skladu s mjerodavnim zakonodavstvom EU-a, ako je primjenjivo;

                                          vi.

                                          ponuda osposobljavanja/obrazovanja organizacijama država članica.

                              (b)

                              U odnosu na „mehanizme suradnje” provode se sljedeće izmjene:

                                          i.

                                          olakšavanje i promicanje civilno-vojne koordinacije u vezi s promjenama u pogledu upravljanja zračnim prometom i uslugama u zračnoj plovidbi;

                                          ii.

                                          potpora državama članicama u radu ICAO-a, podložno poštovanju nadležnosti EU-a;

                                          iii.

                                          suradnja s drugim regijama svijeta podložno dogovoru s državama članicama čime se osigurava koordinacija s EU-om;

                                          iv.

                                          međunarodna suradnja/koordinacija (ICAO, FAA, NATO itd.) u ime svojih država članica koje nisu države članice EU-a
                                             podložno poštovanju nadležnosti EU-a;

                                          v.

                                          savjetovanje, država koje nisu države članice EU-a
                                             na zahtjev onih država članica koje nisu države članice EU-a i koje nisu sklopile sporazume s Unijom, o pitanjima sigurnosti i uspješnosti ATM-a, primjenjujući
                                             u skladu s pravilima ICAO-a te u koordinaciji s EU-om i podložno poštovanju njegovih nadležnosti
                                             pravila EU-a i EASA-e u tom području u cilju podupiranja usklađivanja, sigurnosti, operativne učinkovitosti i ekonomije razmjera.

                              (c)

                              U odnosu na „podatke i informacije o ATM-u za cijelu Europu” provode se sljedeće izmjene:

                                          i.

                                          prikupljanje i analiza podataka kojima mogu biti obuhvaćeni podaci o uspješnosti, podaci o sigurnosti itd. (s ciljem „održavanja” sustava i podataka kojima se podupire regulatorna aktivnost) za države koje nisu države članice EU-a i, ako mu tu zadaću povjeri EU, za države članice EU-a;

                                          ii.

                                          analiza prikupljenih podataka i izrada izvješća (informacija) o njima (primjerice ACE, PRR) za države koje nisu države članice EU-a i, ako mu tu zadaću povjeri EU, za države članice EU-a;

                                          iii.

                                          upravljanje postupkom ESSIP/LSSIP ako mu tu zadaću povjeri Europska unija;

                                          iv.

                                             , uključujući izvješćivanje ICAO-a o provedbi Globalnog plana zračne plovidbe (GANP) i nadogradnji blokova zrakoplovnog sustava (ASBUs) i osiguravajući koordinaciju s mehanizmima izvješćivanja EU-a
                                             u dogovoru s Europskom unijom;

                                          v.

                                          prikupljanje podataka o prometu i izrada prognoze STATFOR-a.

            II.   Centralizirane usluge

      Stajalište je Unije da bi odluku o centraliziranim uslugama trebalo odgoditi u ovoj fazi.
      Unija trenutačno nema dovoljno informacija za evaluaciju sadržaja odluke o centraliziranim uslugama. Takvom odlukom moglo bi se prejudicirati buduće djelovanje Eurocontrola i nanijeti šteta djelovanju Unije u ovom području, a posebno u pogledu istraživanja o upravljanju zračnim prometom jedinstvenog europskog neba (SESAR).


title: 2007/757/EZ: Odluka Komisije od 14. studenoga 2007. o financijskom doprinosu Zajednice određenim mjerama u području zdravlja i dobrobiti životinja i određenim tehničkim i znanstvenim mjerama

text:
               03/Sv. 033

               HR

               Službeni list Europske unije

               277

         32007D0757

               L 305/52

               SLUŽBENI LIST EUROPSKE UNIJE

               14.11.2007.

      ODLUKA KOMISIJE

   od 14. studenoga 2007.
   o financijskom doprinosu Zajednice određenim mjerama u području zdravlja i dobrobiti životinja i određenim tehničkim i znanstvenim mjerama
   (2007/757/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 90/424/EEZ od 26. lipnja 1990. o troškovima u području veterine (1), a posebno njezine članke 17. i 20.,
   budući da:

               (1)

               Odlukom 90/424/EEZ utvrđuju se postupci kojima se uređuju financijski doprinosi Zajednice posebnim veterinarskim mjerama, uključujući mjere u području zdravlja i dobrobiti životinja i određenim tehničkim i znanstvenim mjerama.

               (2)

               Preciznije, Zajednica treba dati financijski doprinos utvrđivanju informacijske politike u području zdravlja i dobrobiti životinja, uključujući izvedbu studija koje su nužne za pripremu i razvoj legislative u području dobrobiti životinja. Na Zajednici je i da poduzme, ili pomogne državama članicama ili međunarodnim organizacijama u poduzimanju tehničkih i znanstvenih mjera nužnih za razvoj veterinarskog zakonodavstva Zajednice i za razvoj veterinarskog obrazovanja i obuke.

               (3)

               Nove tehnologije za uzgoj životinja, poput kloniranja životinja koje se obavlja transferom jezgri somatskih stanica (SCNT), koriste se u istraživačke svrhe. SCNT, za koji se očekuje da će se koristiti u uzgoju stoke i proizvodnji hrane u budućnosti, može imati utjecaja na zdravlje i dobrobit životinja, no isto tako nosi i etičku i društvenu dimenziju. Stoga je nužno, uz konzultacije koje su u tijeku s Europskom agencijom za sigurnost hrane i Europskim skupinama za etiku, provesti istraživanje Eurobarometra kako bi se ispitali stavovi potrošača u odnosu na moguću uporabu SCNT-a u sektoru poljoprivrede i hrane, a posebno potrebe za informacijama o uporabi tehnologije u prehrambenom lancu i načinima na koje potrošači žele primati informacije. Nalazi istraživanja Eurobarometra će osigurati nužne podatke za procjenu potrebe zakonodavstva Zajednice u ovom području. Stoga se za financiranje toga istraživanja treba dodijeliti financijski doprinos Zajednice.

               (4)

               Uredbom Vijeća (EZ) br. 1/2005 od 22. prosinca 2004. o zaštiti životinja tijekom prijevoza i s prijevozom povezanih postupaka i o izmjeni direktiva 64/432/EEZ i 93/119/EZ i Uredbe (EZ) br. 1255/97 (2), zahtijeva se da Komisija uspostavi novi raspon maksimalnih i minimalnih temperatura za prijevoz životinja.

               (5)

               Nadalje, 2004. je Europska agencija za sigurnost hrane donijela mišljenje o standardima za mikroklimu unutar cestovnih prijevoznih sredstava za životinje (3). Stoga je nužno uspostaviti temperaturne uvjete pod kojima se životinje prevoze tijekom dugih putovanja u Zajednici i u tu svrhu provesti studiju. Studija će osigurati nužne podatke za pripremu i razvoj zakonodavstva u području zaštite životinja. Stoga se za financiranje te studije treba dodijeliti financijski doprinos Zajednice.

               (6)

               Priopćenje Komisije Europskom parlamentu i Vijeću o Akcijskom planu Zajednice o zaštiti i dobrobiti životinja od 2006. do 2010. (4) poziva na potpunu podršku međunarodnih organizacija poput Svjetske organizacije za zdravlje životinja (OIE) za aktivnosti u pogledu dobrobiti životinja.

               (7)

               OIE je 2005. donio smjernice za dobrobit životinja u pogledu kopnenog ili morskog prijevoza životinja, klanja životinja za prehranu ljudi i humanog usmrćivanja životinja radi kontrole bolesti. OIE namjerava i nadalje razvijati te smjernice i poduzeti mjere za osiguravanje njihove provedbe u zemljama članicama OIE-a, posebno osiguravajući obuku i vođenje.

               (8)

               Planirani događaji koji se odnose na obuku i priopćenja OIE-a nužni su za razvoj veterinarskog zakonodavstva na snazi, te isto tako i razvoj veterinarskog obrazovanja i obuke u zemljama sudionicama. Takva poboljšanja u trećim zemljama odgovaraju želji većine građana Europe (5) da se uvjeti za dobrobit životinja u zemljama koje izvoze u Zajednicu učine istovrijednim onima koji se primjenjuju u Zajednici. Stoga se za financiranje tih događaja treba dodijeliti financijski doprinos Zajednice.

               (9)

               Uvođenje bolesti plavog jezika u Belgiju, Njemačku, Francusku, Luksemburg i Nizozemsku je dosad nezabilježeno. Kako bi se ograničile negativne posljedice tog uvođenja potrebno je obrazovati veterinare, da bi se pojačalo pasivno kliničko praćenje temeljeno na brzoj identifikaciji i izvješćivanju o sumnji na bolest, koji čine ključni dio planova za postupanje u posebnim slučajevima u pogledu bolesti plavog jezika.

               (10)

               Nadalje, OIE i Zajednica namjeravaju zajedno urediti priručnik o epidemiji bolesti plavog jezika u tim državama članicama, koji bi sadržavao ažurirane podatke i opisao politiku Zajednice u pogledu kontrole bolesti plavog jezika. Stoga se za financiranje uređivanja i izdavanja tog priručnika treba dodijeliti financijski doprinos Zajednice aktivnostima OIE-a.

               (11)

               Objava tog priručnika činiti će značajan doprinos razvoju nužnog veterinarskog obrazovanja i obuke i bit će ključno oruđe za razvoj nacionalnog, kao i programa Zajednice za praćenje bolesti plavog jezika, koji su ključni dio veterinarskog zakonodavstva u pogledu bolesti plavog jezika.

               (12)

               Isplata financijskog doprinosa Zajednice treba biti podložna uvjetu da su planirane djelatnosti zaista i provedene, te da su dostavljene sve nužne informacije.

               (13)

               Mjere predviđene ovom Odlukom su u skladu s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Ovime se odobrava financijski doprinos Zajednice od najviše EUR 250 000, kako je predviđeno člankom 16. Odluke 90/424/EEZ, za istraživanje Eurobarometra o mogućoj uporabi kloniranja životinja u sektoru poljoprivrede i hrane.
   Članak 2.
   Ovime se odobrava financijski doprinos Zajednice od najviše 300 000 EUR, kako je predviđeno člankom 16. Odluke 90/424/EEZ za studiju o temperaturama pod kojima se životinje prevoze tijekom dugih putovanja.
   Članak 3.
   Ovime se odobrava financijski doprinos Zajednice od najviše 100 000 EUR za Svjetski fond za zdravlje i dobrobit životinja, kako je predviđeno člankom 19. Odluke 90/424/EEZ, za financiranje seminara obuke o provedbi Smjernica OIE-a o dobrobiti životinja, koje organizira Svjetska organizacija za zdravlje životinja (OIE).
   Članak 4.
   Ovime se odobrava financijski doprinos Zajednice od najviše 10 000 EUR za Svjetsku organizaciju za zdravlje životinja (OIE), kako je predviđeno člankom 19. Odluke 90/424/EEZ, za izdavanje oko 1 800 primjeraka priručnika o bolesti plavog jezika, pri maksimalnoj stopi od 50 % propisanih troškova.

      Sastavljeno u Bruxellesu 14. studenoga 2007.

            Za Komisiju

         Markos KYPRIANOU

            Član Komisije

      (1)  SL L 224, 18.8.1990., str. 19. Odluka kako je zadnje izmijenjena Uredbom (EZ) br. 1791/2006 (SL L 363, 20.12.2006., str. 1.).

      (2)  SL L 3, 5.1.2005., str. 1.

      (3)  The EFSA Journal (2004.), 122, 1.-25., Standardi za mikroklimu unutar cestovnih prijevoznih sredstava za životinje.

      (4)  COM(2006) 13 konačan.

      (5)  Poseban Eurobarometar 270: Stavovi građana EU-a u pogledu dobrobiti životinja, http://ec.europa.eu/food/animal/welfare/survey/sp_barometer_aw_en.pdf, str. 32.


title: Odluka Političkog i sigurnosnog odbora (ZVSP) 2017/1177 od 26. lipnja 2017. o imenovanju zapovjednika snaga misije EU-a za misiju ZSOP-a Europske unije za vojno osposobljavanje u Srednjoafričkoj Republici (EUTM RCA) (EUTM RCA/2/2017)

text:
               1.7.2017

               HR

               Službeni list Europske unije

               L 170/96

         ODLUKA POLITIČKOG I SIGURNOSNOG ODBORA (ZVSP) 2017/1177
   od 26. lipnja 2017.
   o imenovanju zapovjednika snaga misije EU-a za misiju ZSOP-a Europske unije za vojno osposobljavanje u Srednjoafričkoj Republici (EUTM RCA) (EUTM RCA/2/2017)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38.,
   uzimajući u obzir Odluku Vijeća (ZVSP) 2016/610 od 19. travnja 2016. o misiji ZSOP-a Europske unije za vojno osposobljavanje u Srednjoafričkoj Republici (EUTM RCA) (1), a posebno njezin članak 5.,
   budući da:

               (1)

               Na temelju članka 5. stavka 1. Odluke (ZVSP) 2016/610 Vijeće je ovlastilo Politički i sigurnosni odbor (PSO), u skladu s člankom 38. Ugovora o Europskoj uniji, da donosi odgovarajuće odluke u pogledu političkog nadzora i strateškog usmjeravanja misije EUTM RCA, uključujući odluke o imenovanju budućih zapovjednika misije EU-a.

               (2)

               PSO je 10. siječnja 2017. donio Odluku (ZVSP) 2017/112 (2) o imenovanju brigadnoga generala Hermana RUYSA zapovjednikom misije EU-a za misiju EUTM RCA.

               (3)

               Odlukom Vijeća (EU) 2017/971 (3) izmijenjen je zapovjedni lanac misije EUTM RCA. Slijedom toga Odluka (ZVSP) 2017/112 stavljena je izvan snage i brigadni general Herman RUYS imenovan je zapovjednikom snaga misije EU-a za misiju EUTM RCA.

               (4)

               Vojni odbor EU-a 24. svibnja 2017. preporučio je odobrenje imenovanja brigadnoga generala Fernanda GARCÍJE BLÁZQUEZA, kojeg je predložio Zajednički odbor Eurocorpsa, kako bi naslijedio brigadnoga generala Hermana RUYSA kao zapovjednik snaga misije EU-a za misiju EUTM RCA od 24. srpnja 2017.

               (5)

               U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane. Stoga Danska ne sudjeluje u donošenju ove Odluke, ona za nju nije obvezujuća niti se na nju primjenjuje,

         DONIO JE OVU ODLUKU:
   Članak 1.
   Brigadni general Fernando GARCÍA BLÁZQUEZ imenuje se zapovjednikom snaga misije EU-a za misiju ZSOP-a Europske unije za vojno osposobljavanje u Srednjoafričkoj Republici (EUTM RCA) od 24. srpnja 2017.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 26. lipnja 2017.

            Za Politički i sigurnosni odbor

            Predsjednik

         W. STEVENS

      (1)  SL L 104, 20.4.2016., str. 21.

      (2)  Odluka Političkog i sigurnosnog odbora (ZVSP) 2017/112 od 10. siječnja 2017. o imenovanju zapovjednika misije EU-a za misiju ZSOP-a Europske unije za vojno osposobljavanje u Srednjoafričkoj Republici (EUTM RCA) (EUTM RCA/1/2017) (SL L 18, 24.1.2017., str. 47.).

      (3)  Odluka Vijeća (EU) 2017/971 od 8. lipnja 2017. o određivanju aranžmana za planiranje i provođenje neizvršnih vojnih misija ZSOP-a EU-a i o izmjeni odluka 2010/96/ZVSP o vojnoj misiji Europske unije za doprinos osposobljavanju somalijskih snaga sigurnosti, 2013/34/ZVSP o vojnoj misiji Europske unije za doprinos osposobljavanju oružanih snaga Malija (EUTM Mali) i (ZVSP) 2016/610 o misiji ZSOP-a Europske unije za vojno osposobljavanje u Srednjoafričkoj Republici (EUTM RCA) (SL L 146., 9.6.2017., str. 133.).


title: Odluka Vijeća 2009/597/ZVSP od 27. srpnja 2009. o potpisivanju i privremenoj primjeni Sporazuma između Europske unije i Republike Hrvatske o sudjelovanju Republike Hrvatske u vojnoj operaciji Europske unije radi pridonošenja odvraćanju, prevenciji i sprečavanju djela piratstva i oružane pljačke uz obalu Somalije (Operacija Atalanta)

text:
               11/Sv. 119

               HR

               Službeni list Europske unije

               56

         32009D0597

               L 202/83

               SLUŽBENI LIST EUROPSKE UNIJE

         ODLUKA VIJEĆA 2009/597/ZVSP
   od 27. srpnja 2009.
   o potpisivanju i privremenoj primjeni Sporazuma između Europske unije i Republike Hrvatske o sudjelovanju Republike Hrvatske u vojnoj operaciji Europske unije radi pridonošenja odvraćanju, prevenciji i sprečavanju djela piratstva i oružane pljačke uz obalu Somalije (Operacija Atalanta)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 24.,
   uzimajući u obzir preporuku Predsjedništva,
   budući da:

               (1)

               Vijeće je 10. studenoga 2008. donijelo Zajedničku akciju 2008/851/ZVSP o vojnoj operaciji Europske unije za doprinos odvraćanju, sprečavanju i suzbijanju djela gusarstva i oružane pljačke na somalskoj obali (1) (operacija Atalanta).

               (2)

               Članak 10. stavak 3. te Zajedničke akcije predviđa da su detaljni načini sudjelovanja trećih zemalja predmet sporazumâ koje treba sklopiti u skladu s člankom 24. Ugovora.

               (3)

               Nakon odobrenja Vijeća od 13. rujna 2004., Predsjedništvo je, uz pomoć glavnog tajnika Vijeća Europske unije/visokog predstavnika za zajedničku vanjsku i sigurnosnu politiku, pregovorima dogovorilo Sporazum između Europske unije i Republike Hrvatske o sudjelovanju Republike Hrvatske u Operaciji Atalanta (Sporazum).

               (4)

               Sporazum treba potpisati, podložno njegovom sklapanju.

               (5)

               Odredbe Sporazuma treba privremeno primjenjivati do njegovog stupanja na snagu,

         ODLUČILO JE:
   Članak 1.
   Potpisivanje Sporazuma između Europske unije i Republike Hrvatske o sudjelovanju Republike Hrvatske u vojnoj operaciji Europske unije radi pridonošenja odvraćanju, prevenciji i sprečavanju djela piratstva i oružane pljačke uz obalu Somalije (operacija Atalanta) odobrava se u ime Europske unije, podložno sklapanju Sporazuma.
   Tekst Sporazuma priložen je ovoj Odluci.
   Članak 2.
   Predsjednik Vijeća ovlašćuje se imenovati osobu(-e) ovlaštenu(-e) za potpisivanje Sporazuma kako bi on obvezivao Europsku uniju, podložno njegovom sklapanju.
   Članak 3.
   U skladu s člankom 10. stavkom 2. Sporazuma, Sporazum se privremeno primjenjuju od datuma njegovog potpisivanja do njegovog stupanja na snagu.
   Članak 4.
   Ova Odluka proizvodi učinke na dan donošenja.
   Članak 5.
   Ova se Odluka objavljuje u Službenom listu Europske unije.

      Sastavljeno u Bruxellesu 27. srpnja 2009.

            Za Vijeće

            Predsjednik

         C. BILDT

      (1)  SL L 301, 12.11.2008., str. 33.


title: 2014/348/EU: Odluka Vijeća od 5. lipnja 2014 . o stajalištu koje treba donijeti, u ime Europske unije, u Zajedničkom odboru EGP-a o izmjeni Protokola 31. uz Sporazum o EGP-u o suradnji u posebnim područjima izvan četiriju sloboda

text:
               13.6.2014

               HR

               Službeni list Europske unije

               L 174/40

         ODLUKA VIJEĆA
   od 5. lipnja 2014.
   o stajalištu koje treba donijeti, u ime Europske unije, u Zajedničkom odboru EGP-a o izmjeni Protokola 31. uz Sporazum o EGP-u o suradnji u posebnim područjima izvan četiriju sloboda

      (2014/348/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 46. točku (d), članak 149., članak 153. stavak 2. točku (a), članak 175. treći stavak i članak 218. stavak 9.,
   uzimajući u obzir Uredbu Vijeća (EZ) br. 2894/94 od 28. studenoga 1994. u vezi s rješenjima za provedbu Sporazuma o Europskom gospodarskom području (1), a posebno njezin članak 1. stavak 3.,
   uzimajući u obzir prijedlog Europske komisije,
   budući da:

               (1)

               Protokol 31. uz Sporazum o Europskom gospodarskom prostoru („Sporazum o EGP-u”) sadrži posebne odredbe i rješenja o suradnji u posebnim područjima izvan četiriju sloboda.

               (2)

               Primjereno je proširiti suradnju ugovornih stranaka Sporazuma o EGP-u kako bi se uključila Uredba (EU) br. 1296/2013 Europskog parlamenta i Vijeća (2).

               (3)

               Protokol 31. uz Sporazum o EGP-u trebalo bi stoga na odgovarajući način izmijeniti kako bi se omogućila provedba te proširene suradnje od 1. siječnja 2014.

               (4)

               Stajalište Unije u Zajedničkom odboru EGP-a trebalo bi se stoga temeljiti na priloženom nacrtu Odluke,

         DONIJELO JE OVU ODLUKU:
   Članak 1.
   Stajalište koje treba donijeti, u ime Europske unije, u Zajedničkom odboru EGP-a o predloženoj izmjeni Protokola 31. uz Sporazum o EGP-u, o suradnji u posebnim područjima izvan četiriju sloboda, temelji se na nacrtu Odluke Zajedničkog odbora EGP-a priloženom ovoj Odluci.
   Članak 2.
   Ova Odluka stupa na snagu na dan donošenja.

      Sastavljeno u Luxembourgu 5. lipnja 2014.

            Za Vijeće

            Predsjednik

         N. DENDIAS

      (1)  SL L 305, 30.11.1994., str. 6.

      (2)  Uredba (EU) br. 1296/2013 Europskog parlamenta i Vijeća od 11. prosinca 2013. o Programu Europske unije za zapošljavanje i socijalne inovacije i izmjeni Odluke br. 283/2010/EU o uspostavi Europskog mikrofinancijskog instrumenta za zapošljavanje i socijalnu uključenost – Progress (SL L 347, 20.12.2013., str. 238.).

      NACRT
      ODLUKE ZAJEDNIČKOG ODBORA EGP-a br. .../2014
      od
      o izmjeni Protokola 31. uz Sporazum o EGP-u o suradnji u posebnim područjima izvan četiriju sloboda
      ZAJEDNIČKI ODBOR EGP-a,
      Uzimajući u obzir Sporazum o Europskom gospodarskom prostoru („Sporazum o EGP-u”), a posebno njegove članke 86. i 98.,
      budući da:

                  (1)

                  Primjereno je proširiti suradnju ugovornih stranaka Sporazuma o EGP-u kako bi se uključila Uredba (EU) br. 1296/2013 Europskog parlamenta i Vijeća od 11. prosinca 2013. o Programu Europske unije za zapošljavanje i socijalne inovacije i izmjeni Odluke br. 283/2010/EU o uspostavi Europskog mikrofinancijskog instrumenta za zapošljavanje i socijalnu uključenost – Progress (1).

                  (2)

                  Protokol 31 uz Sporazum o EGP-u trebalo bi stoga izmijeniti kako bi se omogućila provedba te proširene suradnje od 1. siječnja 2014.,

            DONIO JE OVU ODLUKU:
      Članak 1.
      Članak 15. Protokola 31. uz Sporazum o EGP-u mijenja se kako slijedi:

                  1.

                  U stavku 2. riječi „koje se izvrše prije 1. siječnja 2014.,” dodaju se nakon riječi „stavku 1.”.

                  2.

                  U stavku 8. dodaje se sljedeće:

                              „—

                                 32013 R 1296: Uredba (EU) br. 1296/2013 Europskog parlamenta i Vijeća od 11. prosinca 2013. o Programu Europske unije za zapošljavanje i socijalne inovacije i izmjeni Odluke br. 283/2010/EU o uspostavi Europskog mikrofinancijskog instrumenta za zapošljavanje i socijalnu uključenost – Progress (SL L 347, 20.12.2013., str. 238.).
                              Lihtenštajn se izuzima iz sudjelovanja i financijskog doprinosa programu. Norveška sudjeluje i financijski doprinosi samo potprogramu EURES programa.”

                  3.

                  Tekst stavka 5. zamjenjuje se sljedećim:
                  „Države članice EFTA-e sudjeluju u aktivnostima Zajednice iz prve alineje stavka 8. od 1. siječnja 1999., u aktivnostima iz druge alineje od 1. siječnja 2003. i u aktivnostima iz treće alineje od 1. siječnja 2014.”

            Članak 2.
      Ova Odluka stupa na snagu prvog dana nakon posljednje obavijesti iz članka 103. stavka 1. Sporazuma o EGP-u (2).
      Primjenjuje se od 1. siječnja 2014.
      Članak 3.
      Ova se Odluka objavljuje u odjeljku o EGP-u i u Dodatku o EGP-u u Službenom listu Europske unije.

         Sastavljeno u Bruxellesu

               Za Zajednički odbor EGP-a

               Predsjednik

               Tajnici

               Zajedničkog odbora EGP-a

         (1)  SL L 347, 20.12.2013., str. 238.

         (2)  [Ustavni zahtjevi nisu navedeni.] [Ustavni zahtjevi su navedeni.]


title: Odluka Europskog parlamenta (EU) 2015/2212 od 27. listopada 2015. o razrješnici za izvršenje proračuna Zajedničkog poduzeća ENIAC za financijsku godinu 2013.

text:
               1.12.2015

               HR

               Službeni list Europske unije

               L 314/41

         ODLUKA EUROPSKOG PARLAMENTA (EU) 2015/2212
   od 27. listopada 2015.
   o razrješnici za izvršenje proračuna Zajedničkog poduzeća ENIAC za financijsku godinu 2013.
   EUROPSKI PARLAMENT,

               —

               uzimajući u obzir konačnu godišnju računovodstvenu dokumentaciju Zajedničkog poduzeća ENIAC za financijsku godinu 2013.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Zajedničkog poduzeća ENIAC za financijsku godinu 2013. zajedno s odgovorima Zajedničkog poduzeća (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije zakonitosti i pravilnosti osnovnih transakcija, koju je podnio Revizorski sud za financijsku godinu 2013., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 17. veljače 2015. o razrješnici koju treba dobiti Zajedničko poduzeće za izvršenje proračuna za financijsku godinu 2013. (05306/2015 – C8-0049/2015),

               —

               uzimajući u obzir svoju Odluku od 29. travnja 2015. (3) o odgodi Odluke o razrješnici za financijsku godinu 2013. i odgovore izvršnog direktora Zajedničkog poduzeća ECSEL (bivšeg Zajedničkog poduzeća ENIAC),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (4),

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe (EZ, Euratom) br. 1605/2002 Vijeća (5), a posebno njezin članak 209.,

               —

               uzimajući u obzir Uredbu Vijeća (EZ) br. 72/2008 od 20. prosinca 2007. o osnivanju Zajedničkog poduzeća ENIAC (6),

               —

               uzimajući u obzir Uredbu Vijeća (EU) br. 561/2014 od 6. svibnja 2014. o osnivanju Zajedničkog poduzeća ECSEL (7), a posebno njezin članak 1. stavak 2. i njezin članak 12.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (8),

               —

               uzimajući u obzir Delegiranu uredbu Komisije (EU) br. 110/2014 od 30. rujna 2013. o oglednoj financijskoj uredbi za tijela javno-privatnog partnerstva iz članka 209. Uredbe (EU, Euratom) br. 966/2012 Europskog parlamenta i Vijeća (9),

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir drugo izvješće Odbora za proračunski nadzor (A8-0285/2015),

               1.

               daje razrješnicu izvršnom direktoru Zajedničkog poduzeća ECSEL za izvršenje proračuna Zajedničkog poduzeća ENIAC za financijsku godinu 2013.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Zajedničkog poduzeća ECSEL, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 452, 16.12.2014., str. 26.

      (2)  SL C 452, 16.12.2014., str. 27.

      (3)  SL L 255, 30.9.2015., str. 424.

      (4)  SL L 248, 16.9.2002., str. 1.

      (5)  SL L 298, 26.10.2012., str. 1.

      (6)  SL L 30, 4.2.2008., str. 21.

      (7)  SL L 169, 7.6.2014., str. 152.

      (8)  SL L 357, 31.12.2002., str. 72.

      (9)  SL L 38, 7.2.2014., str. 2.


title: 2009/392/EZ: Odluka Vijeća od 27. studenoga 2008. o sklapanju, u ime Europske zajednice i njezinih država članica, Protokola uz Sporazum između Europske zajednice i njezinih država članica, s jedne strane, i Švicarske Konfederacije, s druge strane, o slobodnom kretanju osoba s obzirom na sudjelovanje Republike Bugarske i Rumunjske kao ugovornih stranaka slijedom njihova pristupanja Europskoj uniji

text:
               11/Sv. 111

               HR

               Službeni list Europske unije

               238

         32009D0392

               L 124/51

               SLUŽBENI LIST EUROPSKE UNIJE

         ODLUKA VIJEĆA
   od 27. studenoga 2008.
   o sklapanju, u ime Europske zajednice i njezinih država članica, Protokola uz Sporazum između Europske zajednice i njezinih država članica, s jedne strane, i Švicarske Konfederacije, s druge strane, o slobodnom kretanju osoba s obzirom na sudjelovanje Republike Bugarske i Rumunjske kao ugovornih stranaka slijedom njihova pristupanja Europskoj uniji
   (2009/392/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 310. zajedno s člankom 300. stavkom 2. prvim podstavkom drugom rečenicom i člankom 300. stavkom 3. drugim podstavkom,
   uzimajući u obzir Akt o pristupanju priložen Ugovoru o pristupanju, a posebno njegov članak 6. stavak 2.,
   uzimajući u obzir prijedlog Komisije,
   uzimajući u obzir suglasnost Europskog parlamenta,
   budući da:

               (1)

               Nakon što je Komisija dobila ovlasti 5. svibnja 2006. zaključeni su pregovori sa Švicarskom Konfederacijom o Protokolu uz Sporazum između Europske zajednice i njezinih država članica, s jedne strane, i Švicarske Konfederacije, s druge strane, o sudjelovanju Republike Bugarske i Rumunjske kao ugovornih stranaka slijedom njihova pristupanja Europskoj uniji.

               (2)

               U skladu s Odlukom Vijeća od 26. svibnja 2008. i do njegova kasnijega konačnog sklapanja, ovaj je Protokol potpisan u ime Europske zajednice i njezinih država članica 27. svibnja 2008.

               (3)

               Protokol bi trebalo sklopiti,

         ODLUČILO JE:
   Članak 1.
   U ime Europske zajednice i njezinih država članica odobrava se Protokol uz Sporazum između Europske zajednice i njezinih država članica, s jedne strane, i Švicarske Konfederacije, s druge strane, o slobodnom kretanju osoba s obzirom na sudjelovanje Republike Bugarske i Rumunjske kao ugovornih stranaka slijedom njihova pristupanja Europskoj uniji.
   Tekst Protokola priložen je ovoj Odluci.
   Članak 2.
   Predsjednik Vijeća, u ime Zajednice i njezinih država članica, šalje obavijest o odobrenju na temelju uvjeta iz članka 6. Protokola.
   Članak 3.
   Odluka se objavljuje u Službenom listu Europske unije.

      Sastavljeno u Bruxellesu 27. studenoga 2008.

            Za Vijeće

            Predsjednik

         L. CHATEL


title: Odluka Vijeća 2010/231/ZVSP od 26. travnja 2010. o mjerama ograničavanja protiv Somalije i stavljanju izvan snage Zajedničkog stajališta 2009/138/ZVSP

text:
               18/Sv. 12

               HR

               Službeni list Europske unije

               108

         32010D0231

               L 105/17

               SLUŽBENI LIST EUROPSKE UNIJE

         ODLUKA VIJEĆA 2010/231/ZVSP
   od 26. travnja 2010.
   o mjerama ograničavanja protiv Somalije i stavljanju izvan snage Zajedničkog stajališta 2009/138/ZVSP
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 10. prosinca 2002., nakon rezolucija Vijeća sigurnosti Ujedinjenih naroda (RVSUN) 733 (1992.), 1356 (2001.) i 1425 (2002.) u vezi s embargom na oružje protiv Somalije, donijelo Zajedničko stajalište 2002/960/ZVSP o mjerama ograničavanja protiv Somalije (1),.

               (2)

               Vijeće je 16. veljače 2009. donijelo Zajedničkom stajalište 2009/138/ZVSP o mjerama ograničavanja protiv Somalije i o stavljanju izvan snage Zajedničkog stajališta 2002/960/ZVSP (2), kojim se provodi RVSUN 1844 (2008.) o uvođenju mjera ograničavanja protiv onih koji nastoje spriječiti ili zaustaviti miran politički proces, onih koji Prijelaznim saveznim institucijama Somalije (TFI-ovi) ili Misiji Afričke unije u Somaliji (AMISOM) prijete silom ili koji poduzimaju mjere koje ugrožavaju stabilnost u Somaliji ili regiji.

               (3)

               Vijeće je 1. ožujka 2010. donijelo Odluku Vijeća 2010/126/ZVSP o izmjeni Zajedničkog stajališta 2009/138/ZVSP (3) i provedbi RVSUN-a 1907 (2009.) kojim su sve države pozvane da ispitaju, u skladu s njihovim državnim tijelima i zakonodavstvom i sukladno međunarodnom pravu, sve terete za i iz Somalije, na njihovom državnom području, uključujući pomorske i zračne luke ako dotična država ima informacije na temelju kojih je opravdano vjerovati da teret sadrži robu čija je opskrba, prodaja, prijenos ili izvoz zabranjena u sklopu općeg i potpunog embarga na oružje u Somaliju uvedenog na temelju stavka 5. RVSUN-a 733 (1992.) i razrađenog i izmijenjenog daljnjim rezolucijama.

               (4)

               Vijeće sigurnosti Ujedinjenih Naroda (dalje u tekstu „Vijeće sigurnosti”) je 19. ožujka 2010. donijelo RVSUN 1916 (2010.) kojom je, inter alia, produljen mandat skupine za praćenje iz stavka 3. RVSUN-a 1558 (2004.) i odlučeno da se neka ograničenja i obveze u okviru sankcija smanje kako bi se međunarodnim, regionalnim i podregionalnim organizacijama omogućilo da dostave zalihe i tehničku pomoć, te kako bi se osiguralo da Ujedinjeni narodi (UN) pravovremeno dostave hitno potrebnu humanitarnu pomoć.

               (5)

               Odbor za sankcije osnovan na temelju RVSUN-a 751 (1992.) o Somaliji (dalje u tekstu „Odbor za sankcije”) je 12. travnja 2010. donio popis osoba i subjekata koji podliježu mjerama ograničavanja.

               (6)

               Radi jasnoće, mjere uvedene Zajedničkim stajalištem 2009/138/ZVSP kako je izmijenjeno Odlukom Vijeća 2010/126/ZVSP i iznimke predviđene u RVSUN-u 1916 (2010.) trebale bi biti uključene u jedinstven pravni instrument.

               (7)

               Zajedničko stajalište 2009/138/ZVSP bi trebalo stoga staviti izvan snage.

               (8)

               Ovom se Odlukom poštuju temeljna prava i načela koja su prepoznata osobito u Povelji o temeljnim pravima Europske unije (4), a posebno pravo na učinkoviti pravni lijek i pravično suđenje, pravo na vlasništvo i pravo na zaštitu osobnih podataka. Ova bi se Odluka trebala primjenjivati u skladu s tim pravima i načelima.

               (9)

               Ovom se Odlukom u cijelosti poštuju obveze država članica na temelju Povelje Ujedinjenih naroda te pravno obvezujuće prirode rezolucija Vijeća sigurnosti.

               (10)

               Postupak za izmjenu Priloga ovoj Odluci trebao bi uključivati obavješćivanje navedenih osoba ili subjekata o razlozima za njihovo uvrštenje na popis kojeg je dostavio Odbor za sankcije, kako bi im se pružila prilika za očitovanje. Ako su podnesene primjedbe ili se podastru novi bitni dokazi, Vijeće bi trebalo preispitati svoju odluku u svjetlu tih primjedbi te o tome na odgovarajući način obavijestiti dotičnu osobu ili subjekt.

               (11)

               Za provedbu određenih mjera potrebno je daljnje djelovanje Unije,

         DONIJELO JE OVU ODLUKU:
   Članak 1.
   1.   Zabranjuje se izravna ili neizravna opskrba, prodaja, ili prijenos naoružanja i povezanog materijala svih vrsta, uključujući oružje i strjeljivo, vojna vozila i opremu, paravojnu opremu i pričuvne dijelove za sve gore spomenuto, u Somaliju od strane državljana država članica ili s državnih područja država članica, bez obzira potječe li s njihovih državnih područja ili ne.
   2.   Zabranjuje se izravno ili neizravno pružanje tehničkih savjeta, financijske i druge pomoći i osposobljavanja povezanog s vojnim aktivnostima, uključujući posebno tehničko osposobljavanje i pomoć povezanu s osiguranjem, proizvodnjom, održavanjem i uporabom takvih proizvoda iz stavka 1. u Somaliju od strane državljana država članica ili s državnih područja država članica.
   3.   Stavci 1. i 2. ne primjenjuju se na:

               (a)

               opskrbu, prodaju, ili prijenos naoružanja i povezanog materijala svih vrsta, izravnu ili neizravnu opskrbu tehničkim savjetima, financijsku i druga pomoć i osposobljavanje povezano s vojnim aktivnostima, namijenjeno isključivo podršci ili korištenju u misiji AMISOM kako je navedeno u stavku 4. RVSUN-a 1744 (2007.) ili isključivo korištenju od strane država i regionalnih organizacija koje poduzimaju mjere u skladu sa stavkom 6. RVSUN-a 1851 (2008.) i stavkom 10. RVSUN-a 1846 (2008.);

               (b)

               opskrbu, prodaju ili prijenos oružja i povezanih materijala svih vrsti i izravnu ili neizravnu opskrbu tehničkim savjetima, namijenjenih isključivo u svrhu pomoći u razvijanju institucija sektora sigurnosti, u skladu s političkim procesom kako je navedeno u stavcima 1. i 2. RVSUN-a 1744 (2007.) te u slučaju da Odbor za sankcije ne donese negativnu odluku u roku od 5 radnih dana od odgovarajuće obavijesti;

               (c)

               opskrbu, prodaju ili prijenos nesmrtonosne vojne opreme, pod uvjetom da je namijenjena isključivo za humanitarne ili zaštitne svrhe, ili materijala namijenjenih programima Unije ili država članica za izgradnju institucija, uključujući u području osiguranja, koji se izvode u okviru procesa uspostave mira i postizanja pomirenja, kako je unaprijed odobrio Odbor za sankcije, niti se primjenjuje na zaštitnu odjeću, uključujući neprobojne prsluke i vojne kacige, koje osoblje UN-a, predstavnici medija i djelatnici na humanitarnim i razvojnim poslovima te povezano osoblje privremeno izvoze u Somaliju samo za svoju osobnu upotrebu.

         Članak 2.
   Mjere ograničavanja kako su predviđene u članku 3., članku 5. stavku 1. te članku 6. stavcima 1. i 2. uvode se protiv osoba i subjekata koje je Odbor za sankcije odredio kao osobe i subjekte koji:

               —

               sudjeluju u ili pružaju potporu djelima koja ugrožavaju mir, sigurnost ili stabilnost Somalije, uključujući djela koja ugrožavaju Sporazum iz Džibutija od 18. kolovoza 2008. ili politički proces, ili koji Prijelaznim saveznim institucijama (Transitional Federal Institutions – TFI) ili misiji AMISOM prijete silom,

               —

               su prekršili embargo na oružje i povezane mjere iz članka 1.,

               —

               su ometali dostavu humanitarne pomoći u Somaliju ili pristup toj humanitarnoj pomoći ili njezinu distribuciju u Somaliji.

         Odgovarajuće osobe i subjekti navedeni su u Prilogu.
   Članak 3.
   Države članice poduzimaju potrebne mjere kako bi spriječile izravnu ili neizravnu opskrbu, prodaju ili prijenos oružja i vojne opreme, i izravno ili neizravno tehničke pomoći ili osposobljavanja, financijske i druge pomoći, uključujući ulaganja, posredničkih ili drugih usluga povezanih s vojnim aktivnostima ili opskrbu, prodaju, prijenos, proizvodnju, održavanje ili uporabu oružja i vojne opreme, osobama ili subjektima iz članka 2.
   Članak 4.
   1.   Države članice pregledavaju, u skladu sa svojim državnim tijelima i zakonodavstvom te sukladno međunarodnom pravu, na svom državnom području, uključujući pomorske i zračne luke, sve terete prema Somaliji ili iz nje, ako imaju informacije na temelju kojih je opravdano vjerovati da teret sadrži predmete čija je opskrba, prodaja, prijenos ili izvoz zabranjen na temelju članka 3.
   2.   Zrakoplovi i plovila koja prenose teret u Somaliju ili iz Somalije podliježu zahtjevu dostavljanja dodatnih podataka prije dolaska ili odlaska za svu robu koja se donosi u državu članicu ili iz nje.
   3.   Države članice nakon otkrivanja, zapljenjuju i odlažu (uništavanjem ili onesposobljavanjem) predmete čija je opskrba, prodaja, prijenos ili izvoz zabranjen na temelju članka 3.
   Članak 5.
   1.   Države članice poduzimaju potrebne mjere kako bi spriječile ulazak ili prolaz osoba iz članka 2. preko svog državnog područja.
   2.   Stavak 1. ne obvezuje državu članicu da odbije ulazak vlastitim državljanima na svoje državno područje.
   3.   Stavak 1. ne primjenjuje se ako Odbor za sankcije:

               (a)

               odluči, posebno za svaki slučaj, da je takav ulazak ili prolaz opravdan na temelju humanitarne potrebe, uključujući vjerske obveze,

               (b)

               odluči, posebno za svaki slučaj, da bi izuzeće na drugi način promicalo ciljeve mira i nacionalnog pomirenja u Somaliji i stabilnosti u regiji.

         4.   Kad neka država članica u skladu sa stavkom 3. odobri ulazak na svoje državno područje ili prolazak preko njega osobama koje je odredio Odbor za sankcije, to se odobrenje ograničuje za svrhu za koju je dano te na osobe koje se uz njega navode.
   Članak 6.
   1.   Zamrzavaju se sva financijska sredstva i gospodarski izvori koji su izravno ili neizravno u vlasništvu ili pod nadzorom osoba ili subjekata iz članka 2., ili subjekata koji su u vlasništvu ili pod izravnim ili neizravnim nadzorom takvih osoba ili subjekata ili bilo koje osobe ili subjekta koji djeluju u njihovo ime ili prema njihovim uputama, a koje je Odbor za sankcije stavio na popis. Dotične osobe i subjekti navedeni su u Prilogu.
   2.   Osobama ili subjektima iz stavka 1. ne smiju se izravno ili neizravno staviti na raspolaganje ili korištenje nikakva financijska sredstva ili gospodarski izvori.
   3.   Države članice mogu dopustiti izuzeće od mjera iz stavaka 1. i 2. u odnosu na financijska sredstva i gospodarske izvore koji su:

               (a)

               potrebni za podmirivanje osnovnih troškova, uključujući plaćanje prehrambenih proizvoda, najamnine ili hipoteke, lijekova i medicinskog liječenja, poreza, premija osiguranja i komunalnih naknada;

               (b)

               namijenjeni isključivo za plaćanje opravdanih honorara i za naknadu troškova pružanja pravnih usluga;

               (c)

               namijenjeni isključivo za plaćanje naknada ili usluga, u skladu s nacionalnim zakonodavstvom, za redovito održavanje ili za upravljanje zamrznutim financijskim sredstvima ili gospodarskim izvorima;

               (d)

               potrebni za pokrivanje izvanrednih troškova, nakon što dotična država članica obavijesti Odbor za sankcije i on to odobri;

               (e)

               predmet sudskog, upravnog ili arbitražnog založnog prava ili sudske presude, u kojem se slučaju financijska sredstva i gospodarski izvori mogu koristiti radi ispunjavanja založnog prava ili sudske presude pod uvjetom da je založno pravo utemeljeno ili sudska presuda donesena prije nego je Odbor za sankcije odredio dotičnu osobu ili subjekt i koja nije u korist osobe ili subjekta iz članka 2. nakon što je dotična država članica obavijestila Odbor za sankcije.

         4.   Izuzeća iz stavka 3. točaka (a), (b) i (c) mogu se odobriti nakon što dotična država članica obavijesti Odbor za sankcije o svojoj namjeri da prema potrebi odobri pristup tim financijskim sredstvima i gospodarskim izvorima, a u roku od tri radna dana od dostave obavijesti Odbor za sankcije ne donese negativnu odluku.
   5.   Stavak 2. ne primjenjuje se na priljeve na zamrznute račune na ime:

               (a)

               kamata ili drugih prihoda na tim računima; ili

               (b)

               dospjelih plaćanja na temelju ugovora, sporazuma ili obveza sklopljenih ili nastalih prije datuma kada su ti računi postali predmet mjera ograničavanja,

         pod uvjetom da sve te kamate, drugi priljevi i plaćanja i dalje podliježu stavku 1.
   6.   Stavci 1. i 2. ne primjenjuju se na stavljanje na raspolaganje financijskih sredstava, druge financijske imovine ili gospodarskih izvora koji su potrebni kako bi se osiguralo da UN, njihove specijalizirane agencije ili programi, humanitarne organizacije koje imaju status promatrača u Općoj skupštini UN-a i pružaju humanitarnu pomoć, ili njihovim partnerima za provedbu, pravovremeno dostave hitno potrebnu humanitarnu pomoć u Somaliju.
   Članak 7.
   Vijeće sastavlja i izmjenjuje popis iz Priloga u skladu s odredbama Vijeća sigurnosti ili Odbora za sankcije.
   Članak 8.
   1.   Ako Vijeće sigurnosti ili Odbor za sankcije uvrsti na popis osobu ili subjekt, te dostavi obrazloženje za to, Vijeće uvrštava takvu osobu ili subjekt u Prilog. Vijeće svoju odluku i obrazloženje dostavlja dotičnoj osobi ili subjektu, izravno, ako je adresa poznata, ili objavom oglasa, pod uvjetom da takva osoba ili subjekt ima mogućnost očitovati se.
   2.   Ako su podnesene primjedbe ili se podastru novi bitni dokazi, Vijeće preispituje svoju odluku te o tome na odgovarajući način obavješćuje osobu ili subjekt.
   Članak 9.
   Prilog također uključuje, ako su dostupne, informacije koje je dostavilo Vijeće sigurnosti ili Odbor za sankcije, a koje su potrebne za utvrđivanje identiteta dotičnih osoba ili subjekata. U pogledu osoba, takve informacije mogu sadržavati imena, uključujući aliase, datum i mjesto rođenja, državljanstvo, brojeve putovnice i osobne iskaznice, spol, adresu, ako je poznata, te funkciju ili zanimanje. Kad je riječ o subjektima ti podaci mogu uključivati imena, mjesto i datum registracije, broj registracije i sjedište poslovanja. U Prilogu se također navodi datum kad su Vijeće sigurnosti ili Odbor za sankcije odredili uvrštenje u popis.
   Članak 10.
   Ova odluka se prema potrebi preispituje, izmjenjuje ili stavlja izvan snage u skladu s odgovarajućim odlukama Vijeća sigurnosti.
   Članak 11.
   Zajedničko stajalište 2009/138/ZVSP stavlja se izvan snage.
   Članak 12.
   Ova Odluka stupa na snagu na datum donošenja.

      Sastavljeno u Luxembourgu 26. travnja 2010.

            Za Vijeće

            Predsjednica

         C. ASHTON

      (1)  SL L 334, 11.12.2002., str. 1.

      (2)  SL L 46, 17.2.2009., str. 73.

      (3)  SL L 51, 2.3.2010., str. 18.

      (4)  SL C 364, 18.12.2000., str. 1.

      PRILOG

         POPIS OSOBA I SUBJEKATA IZ ČLANKA 2.

      I.   Osobe

                  1.

                  Yasin Ali Baynah (također poznat kao a) Ali, Yasin Baynah, b) Ali, Yassin Mohamed, c) Baynah, Yasin, d) Baynah, Yassin, e) Baynax, Yasiin Cali, f) Beenah, Yasin, g) Beenah, Yassin, h) Beenax, Yasin, i) Beenax, Yassin, j) Benah, Yasin, k) Benah, Yassin, l) Benax, Yassin, m) Beynah, Yasin, n) Binah, Yassin, o) Cali, Yasiin Baynax) Datum rođenja: oko 1966. Državljanstvo: Somalija. Alternativno državljanstvo: švedsko. Lokacija: Rinkeby, Stockholm, Švedska; Mogadišu, Somalija.

                  2.

                  Hassan Dahir Aweys (također poznat kao a) Ali, Sheikh Hassan Dahir Aweys, b) Awes, Hassan Dahir, c) Awes, Shaykh Hassan Dahir, d) Aweyes, Hassen Dahir, e) Aweys, Ahmed Dahir, f) Aweys, Sheikh, g) Aweys, Sheikh Hassan Dahir, h) Dahir, Aweys Hassan, i) Ibrahim, Mohammed Hassan, j) OAIS, Hassan Tahir, k) Uways, Hassan Tahir, l) „Hassan”, Sheikh) Datum rođenja: 1935. Državljanin: Somalije. Državljanstvo: somalijsko. Lokacija: Somalija; Eritreja.

                  3.

                  Hassan Abdullah Hersi Al-Turki (također poznat kao a) Al-Turki, Hassan, b) Turki, Hassan, c) Turki, Hassan Abdillahi Hersi, d) Turki, Sheikh Hassan, e) Xirsi, Xasan Cabdilaahi, f) Xirsi, Xasan Cabdulle) Datum rođenja: oko 1944. Mjesto rođenja: regija Ogaden, Etiopija. Državljanstvo: somalijsko. Lokacija: Somalija.

                  4.

                  Ahmed Abdi aw-Mohamed (također poznat kao a) Abu Zubeyr, Muktar Abdirahman, b) Abuzubair, Muktar Abdulrahim, c) Aw Mohammed, Ahmed Abdi, d) Aw-Mohamud, Ahmed Abdi, e) „Godane”, f) „Godani”, g) „Mukhtar, Shaykh”, h) „Zubeyr”, Abu) Datum rođenja: 10. srpnja 1977. Mjesto rođenja: Hargeysa, Somalija. Državljanstvo: somalijsko.

                  5.

                  Fuad Mohamed Khalaf (također poznat kao a) Fuad Mohamed Khalif, b) Fuad Mohamed Qalaf, c) Fuad Mohammed Kalaf, d) Fuad Mohamed Kalaf, e) Fuad Mohammed Khalif, f) Fuad Khalaf, g) Fuad Shongale, h) Fuad Shongole, i) Fuad Shangole, j) Fuad Songale, k) Fouad Shongale, l) Fuad Muhammad Khalaf Shongole) Državljanstvo: somalijsko. Lokacija: Mogadišu, Somalija. Alternativna lokacija: Somalija.

                  6.

                  Bashir Mohamed Mahamoud (također poznat kao a) Bashir Mohamed Mahmoud, b) Bashir Mahmud Mohammed, c) Bashir Mohamed Mohamud, d) Bashir Mohamed Mohamoud, e) Bashir Yare, f) Bashir Qorgab, g) Gure Gap, h) „Abu Muscab”, i) „Qorgab”) Datum rođenja: oko 1979.-1982. Alternativni datum rođenja: 1982. Državljanstvo: somalijsko. Lokacija: Mogadišu, Somalija.

                  7.

                  Mohamed Sa’id (također poznat kao a) „Atom”, b) Mohamed Sa’id Atom, c) Mohamed Siad Atom) Datum rođenja: oko 1966. Mjesto rođenja: Galgala, Somalija. Lokacija: Galgala, Somalija. Alternativna lokacija: Badhan, Somalija.

                  8.

                  Fares Mohammed Mana’a (također poznat kao: a) Faris Mana’a, b) Fares Mohammed Manaa) Datum rođenja: 8. veljače 1965. Mjesto rođenja: Sadah, Jemen. Broj putovnice: 00514146; mjesto izdavanja: Sanaa, Jemen. Broj osobne iskaznice: 1417576; mjesto izdavanja: Al-Amana, Jemen; datum izdavanja: 7. siječnja 1996.

            II.   Subjekti

      AL-SHABAAB (također poznata kao a) Al-Shabab, b) Shabaab, c) The Youth, d) Mujahidin Al-Shabaab Movement, e) Mujahideen Youth Movement, f) Mujahidin Youth Movement, g) MYM, h) Harakat Shabab Al-Mujahidin, i) Hizbul Shabaab, j) Hisb’ul Shabaab, k) Al-Shabaab Al-Islamiya, l) Youth Wing, m) Al-Shabaab Al-Islaam, n) Al-Shabaab Al-Jihaad, o) The Unity Of Islamic Youth, p) Harakat Al-Shabaab Al-Mujaahidiin, q) Harakatul Shabaab Al Mujaahidiin, r) Mujaahidiin Youth Movement) Lokacija: Somalija.


title: 2006/325/EZ: Odluka Vijeća od 27. travnja 2006. o sklapanju Sporazuma između Europske zajednice i Kraljevine Danske o nadležnosti, priznavanju i izvršenju presuda u građanskim i trgovačkim stvarima

text:
               19/Sv. 005

               HR

               Službeni list Europske unije

               10

         32006D0325

               L 120/22

               SLUŽBENI LIST EUROPSKE UNIJE

               27.04.2006.

      ODLUKA VIJEĆA

   od 27. travnja 2006.
   o sklapanju Sporazuma između Europske zajednice i Kraljevine Danske o nadležnosti, priznavanju i izvršenju presuda u građanskim i trgovačkim stvarima
   (2006/325/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 61. točku (c), u vezi s prvom rečenicom prvog podstavka njegovog članka 300. stavka 2. i prvog podstavka članka 300. stavka 3.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               U skladu s člancima 1. i 2. Protokola o stajalištu Danske, priloženog Ugovoru o Europskoj uniji i Ugovoru o osnivanju Europske zajednice, Danska nije vezana odredbama Uredbe Vijeća (EZ) br. 44/2001 od 22. prosinca 2000. o nadležnosti, priznavanju i izvršenju presuda u građanskim i trgovačkim stvarima (2) te se one na nju ne primjenjuju.

               (2)

               Komisija je dogovorila Sporazum između Europske zajednice i Kraljevine Danske o proširenju odredaba Uredbe (EZ) br. 44/2001 na Dansku.

               (3)

               Sporazum je 19. listopada 2005. potpisan u ime Europske zajednice, podložno njegovom mogućem sklapanju na kasniji datum, u skladu s Odlukom Vijeća 2005/790/EZ od 20. rujna 2005. (3).

               (4)

               U skladu s člankom 3. Protokola o stajalištu Ujedinjene Kraljevine i Irske, priloženog Ugovoru o Europskoj uniji i Ugovoru o osnivanju Europske zajednice, Ujedinjena Kraljevina i Irska sudjeluju u donošenju i primjeni ove Odluke.

               (5)

               U skladu s člancima 1. i 2. Protokola o stajalištu Danske, Danska ne sudjeluje u donošenju ove Odluke, nije njome vezana niti se ona na nju primjenjuje.

               (6)

               Sporazum treba odobriti,

         ODLUČILO JE:
   Članak 1.
   Ovime se u ime Zajednice odobrava Sporazum između Europske zajednice i Kraljevine Danske o nadležnosti, priznavanju i izvršenju presuda u građanskim i trgovačkim stvarima.
   Članak 2.
   Ovlašćuje se predsjednik Vijeća imenovati osobu opunomoćenu za obavješćivanje predviđeno člankom 12. stavkom 2. Sporazuma.

      Sastavljeno u Luxembourgu 27. travnja 2006.

            Za Vijeće

            Predsjednica

         L. PROKOP

      (1)  Mišljenje dostavljeno 23. ožujka 2006. (još nije objavljeno u Službenom listu).

      (2)  SL L 12, 16.1.2001., str. 1. Uredba kako je zadnje izmijenjena Uredbom Komisije (EZ) br. 2245/2004 (SL L 381, 28.12.2004., str. 10.).

      (3)  SL L 299, 16.11.2005., str. 61.


title: 2010/319/EU: Odluka Vijeća od 22. ožujka 2010. o potpisivanju u ime Europske unije Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Države Izraela, s druge strane, o ocjeni sukladnosti i prihvaćanju industrijskih proizvoda (CAA)

text:
               11/Sv. 119

               HR

               Službeni list Europske unije

               108

         32010D0319

               L 145/1

               SLUŽBENI LIST EUROPSKE UNIJE

         ODLUKA VIJEĆA
   od 22. ožujka 2010.
   o potpisivanju u ime Europske unije Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Države Izraela, s druge strane, o ocjeni sukladnosti i prihvaćanju industrijskih proizvoda (CAA)
   (2010/319/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Euro-mediteranski sporazum o pridruživanju između Europskih zajednica i njihovih država članica, s jedne strane, i Države Izraela, s druge strane, (dalje u tekstu „Sporazum o pridruživanju”) (1), stupio je na snagu 20. studenoga 1995.

               (2)

               Članak 47. Sporazuma o pridruživanju, prema potrebi, predviđa sklapanje Europskog sporazuma o ocjeni sukladnosti i članak 55. Sporazuma o pridruživanju predviđa najveće nastojanje da se usklade zakoni ugovornih stranaka.

               (3)

               Protokol uz Sporazum o ocjeni sukladnosti i prihvaćanju industrijskih proizvoda (CAA) (dalje u tekstu „Protokol”) koji je parafiran u Bruxellesu 24. lipnja 2009., potrebno je potpisati,

         DONIJELO JE OVU ODLUKU:
   Članak 1.
   Potpisivanje Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Države Izraela, s druge strane, o ocjeni sukladnosti i prihvaćanju industrijskih proizvoda (CAA) (dalje u tekstu „Protokol”) (2), ovime se odobrava u ime Unije, podložno njegovom sklapanju.
   Članak 2.
   Predsjednika Vijeća se, podložno zaključku, ovime ovlastilo da odredi osobu opunomoćenu za potpisivanje Protokola u ime Unije.
   Članak 3.
   Ova Odluka stupa na snagu na dan njezina usvajanja.
   Članak 4.
   Ova se Odluka objavljuje u Službenom listu Europske unije.

      Sastavljeno u Bruxellesu 22. ožujka 2010.

            Za Vijeće

            Predsjednik

         M. Á. MORATINOS

      (1)  SL L 147, 21.6.2000., str. 3.

      (2)  Protokol će se objaviti u Službenom listu kasnije.


title: 2014/779/EU: Odluka Vijeća od 7. studenoga 2014. o imenovanju belgijskog člana Europskoga gospodarskog i socijalnog odbora

text:
               12.11.2014

               HR

               Službeni list Europske unije

               L 327/4

         ODLUKA VIJEĆA
   od 7. studenoga 2014.
   o imenovanju belgijskog člana Europskoga gospodarskog i socijalnog odbora

      (2014/779/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 302.,
   uzimajući u obzir prijedlog belgijske vlade,
   uzimajući u obzir mišljenje Europske komisije,
   budući da:

               (1)

               Vijeće je 13. rujna 2010. donijelo Odluku 2010/570/EU, Euratom o imenovanju članova Europskoga gospodarskog i socijalnog odbora za razdoblje od 21. rujna 2010. do 20. rujna 2015. (1).

               (2)

               Mjesto člana Europskoga gospodarskog i socijalnog odbora postalo je slobodno istekom mandata g. Andréa MORDANTA,

         DONIJELO JE OVU ODLUKU:
   Članak 1.
   Gđa Anne DEMELENNE, Secrétaire générale de la Fédération Générale du Travail de Belgique (FGTB) et Présidente de l'Interrégionale wallonne de la FGTB, imenuje se članom Europskoga gospodarskog i socijalnog odbora do kraja tekućeg mandata, koji istječe 20. rujna 2015.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 7. studenoga 2014.

            Za Vijeće

            Predsjednik

         P. C. PADOAN

      (1)  SL L 251, 25.9.2010., str. 8.


title: 93/740/EZ: Odluka Vijeća od 13. prosinca 1993. o sklapanju Sporazuma u obliku razmjene pisama o Sporazumu o ribarstvu između Europske ekonomske zajednice i Kraljevine Norveške

text:
               04/Sv. 007

               HR

               Službeni list Europske unije

               30

         31993D0740

               L 346/25

               SLUŽBENI LIST EUROPSKE UNIJE

               13.12.1993.

         ODLUKA VIJEĆA
   od 13. prosinca 1993.
   o sklapanju Sporazuma u obliku razmjene pisama o Sporazumu o ribarstvu između Europske ekonomske zajednice i Kraljevine Norveške
   (93/740/EZ)
   VIJEĆE EUROPSKE UNIJE
   uzimajući u obzir Ugovor o osnivanju Europske zajednice, a posebno njegov članak 43., u vezi s prvim podstavkom članka 228. stavka 3.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da je u okviru pregovora o Europskom gospodarskom prostoru (EGP) bilo moguće pregovarati o Sporazumu u obliku razmjene pisama između Europske ekonomske zajednice i Kraljevine Norveške o Sporazumu o ribarstvu između Europske ekonomske zajednice i Kraljevine Norveške;
   budući da je ovaj Sporazum dio ukupnih rezultata pregovora o EGP-u i ključni element za odobravanje Sporazuma o EGP-u od strane Zajednice;
   budući da bi trebalo odobriti ovaj Sporazum,
   ODLUČILO JE
   Članak 1.
   Ovim se u ime Zajednice odobrava Sporazum u obliku razmjene pisama između Europske ekonomske zajednice i Kraljevine Norveške o Sporazumu o ribarstvu između Europske ekonomske zajednice i Kraljevine Norveške.
   Tekst Sporazuma priložen je ovoj Odluci.
   Članak 2.
   Predsjednik Vijeća izdaje obavijest da je Zajednica odobrila ovaj Sporazum.

      Sastavljeno u Bruxellesu 13. prosinca 1993.

            Za Vijeće

            Predsjednik

         Ph. MAYSTADT

      (1)  SL C 305, 23.11.1992., str. 63.


2013/550/EU: Odluka Europskog parlamenta od 17. travnja 2013. o razrješnici za izvršenje općeg proračuna Europske unije za financijsku godinu 2011., dio IX. – Europski nadzornik za zaštitu podataka


title: 2009/334/EZ: Odluka Komisije od 20. travnja 2009. o osnivanju stručne skupine za sigurnost europskih globalnih navigacijskih satelitskih sustava (GNSS)  Tekst značajan za EGP

text:
01/Sv. 16             HR                                Službeni list Europske unije                                                     231
32009D0334
L 101/22                                             SLUŽBENI LIST EUROPSKE UNIJE                                                21.4.2009.
                                                            ODLUKA KOMISIJE
                                                            od 20. travnja 2009.
                o osnivanju stručne skupine za sigurnost europskih globalnih navigacijskih satelitskih sustava
                                                                   (GNSS)
                                                           (Tekst značajan za EGP)
                                                               (2009/334/EZ)
KOMISIJA EUROPSKIH ZAJEDNICA,                                                   koji su do tada bili povjereni Odboru za sigurnost uspo
                                                                                stavljenim člankom 7. Uredbe (EZ) br. 876/2002, Komi
                                                                                siji treba pomoć stručnjaka iz država članica.
uzimajući u obzir Ugovor o osnivanju Europske zajednice,
budući da:                                                                (5)   Osim toga, kada se usvojila Uredba (EZ) br. 683/2008,
                                                                                Komisija je dala izjavu u kojoj je izrazila svoju namjeru o
                                                                                osnivanju stručne skupine sastavljene od predstavnika iz
                                                                                država članica, s ciljem provođenja spomenutih odredbi
(1)     Uredba (EZ) br. 683/2008 Europskog parlamenta i Vijeća
                                                                                članka 13. stavka 1. Uredbe te razmatranja pitanja
        od 9. srpnja 2008. o daljnjoj provedbi europskih
                                                                                vezanih za sigurnost sustava.
        programa satelitske navigacije (EGNOS i Galileo) (1)
        znatno je promijenila sustav upravljanja i financiranje
        ta dva programa.
                                                                          (6)   Ova izjava navodi da će Komisija osigurati da stručna
(2)     Članak 13. stavak 1. Uredbe (EZ) br. 683/2008 utvrđuje                  skupina bude sastavljena od jednog predstavnika iz
        da Komisija upravlja svim pitanjima koja se odnose na                   svake države članice i jednog predstavnika Komisije, da
        sigurnost sustava, uzimajući u obzir potrebu za                         će njome predsjedavati predstavnik Komisije i da će usvo
        nadzorom i integracijom sigurnosnih zahtjeva u                          jiti poslovnik koji predviđa, inter alia, usvajanje mišljenja
        ukupnim programima. U skladu sa stavkom 2. tog                          konsenzusom i odredbu da će stručnjaci postavljati sva
        članka, Komisija usvaja provedbene mjere kojim se propi                relevantna pitanja u vezi sigurnosti sustava.
        suju glavni tehnički uvjeti za kontrolu pristupa, i rukova
        nje, tehnologijama koje osiguravaju sigurnost sustava. U
        međuvremenu, stavak 3. propisuje da Komisija osigurava
        da se poduzmu potrebni koraci kako bi se postupilo
        sukladno mjerama iz stavka 2. i da se ispune daljnji
        zahtjevi vezani za sigurnost sustava, uzimajući u potpu          (7)   U toj izjavi, Komisija se također obvezala, u izvršavanju
        nosti u obzir stručne savjete.                                          svojih zaduženja, da u potpunosti uzima u obzir
                                                                                mišljenja ove stručne skupine i da se konzultira s
                                                                                njom, inter alia, prije definiranja glavnih uvjeta za sigur
                                                                                nost sustava kako su određeni u članku 13. Uredbe (EZ)
(3)     Nadalje, članak 23. Uredbe (EZ) br. 683/2008 stavlja                    br. 683/2008.
        izvan snage, s učinkom od 25. srpnja 2009., članak 7.
        Uredbe Vijeća (EZ) br. 876/2002 od 21. svibnja 2002. o
        uspostavljanju zajedničkog poduzeća Galileo (2). Nave
        denim člankom 7. osniva se Odbor za sigurnost za rješa
        vanje sigurnosnih pitanja u vezi sustava Galileo.
                                                                          (8)   Također u izjavi, Komisija je razmatrala, s jedne strane,
                                                                                da bi predstavnici Europskog nadzornog tijela za GNSS,
                                                                                Europske svemirske agencije, kao i glavni tajnik/visoki
(4)     U svrhu ispunjavanja misije koja joj se dodjeljuje nave                predstavnik trebali biti uključeni kao promatrači u rad
        denim odredbama članka 13. Uredbe (EZ) br. 683/2008                     stručne skupine pod uvjetima utvrđenim u njezinom
        i, s učinkom od 25. srpnja 2009., za obavljanje poslova                 poslovniku i, s druge strane, da ugovori koje je sklopila
                                                                                Europska zajednica mogu omogućiti sudjelovanje pred
(1) SL L 196, 24.7.2008., str 1.                                                stavnika trećih zemalja u radu stručne skupine pod uvje
(2) SL L 138, 28.5.2002., str 1.                                                tima utvrđenim u njenom poslovniku.
 ---pagebreak--- 232                   HR                               Službeni list Europske unije                                              01/Sv. 16
(9)     Stoga je primjereno da se osnuje stručna skupina, pod            2.     Predstavnici Europskog nadzornog tijela za GNSS,
        nazivom „Odbor za sigurnost europskih GNSS sustava”,             Europske svemirske agencije i glavnog tajnika, visokog predsta
        čije su osnivanje, misija, sastav i rad u skladu sa sadr        vnika mogu biti uključeni kao promatrači u rad Odbora za
        žajem spomenute izjave Komisije i također udovoljavaju           sigurnost prema uvjetima utvrđenim u poslovniku.
        horizontalnim pravilima predviđenim u okviru za stručne
        skupine Komisije koji je utvrđen Odlukom Komisije
        C(2005) 2817.
                                                                         3.     Sporazumi koje sklopi Europska zajednica mogu pred
(10)    Nadalje, potrebno je donijeti mjere za moguće sudjelo
                                                                         vidjeti da predstavnici trećih zemalja sudjeluju u radu Odbora
        vanje trećih zemalja u radu stručne skupine. Posebno, s
                                                                         za sigurnost, uključujući i kao punopravni članovi istog.
        obzirom da Norveška i Švicarska, koje su članice
        Europske svemirske agencije, sudjeluju u europskim
        programima GNSS te su usko uključene u pitanja sigur
        nosti povezanim s njima, važno je dopustiti im da se
        uključe u rad stručne skupine na privremeno razdoblje
        od tri godine, koje se može produžiti u kontekstu spora
        zuma koji se treba postići između Europske zajednice i           4.     Od dana stupanja na snagu ove Odluke, predstavnici
        obje ove treće zemlje,                                           Norveške i Švicarske mogu se privremeno uključiti kao proma
                                                                         trači u rad Odbora za sigurnost pod uvjetima utvrđenim u
                                                                         njegovom poslovniku. Ovo je uvjetovano time da i Norveška i
                                                                         Švicarska unaprijed daju potvrdu o svojoj namjeri primijene, na
DONIJELA JE OVU ODLUKU:                                                  svom području, svih potrebnih mjera sigurnosti kako bi se
                                                                         osigurao odgovarajući stupanj zaštite infrastrukture, usluga i
                                                                         tehnologija europskih GNSS programa i sustava, posebno kad
                                                                         je riječ o izvoznim kontrolama. Trajanje ovog privremenog
                             Članak 1.                                   sudjelovanja mora biti dovoljno dugo kako bi se sporazum,
                                                                         kako je navedeno u stavku 3., mogao sklopiti i ne može, ni u
         Odbor za sigurnost europskih GNSS sustava                       kom slučaju, prijeći tri godine.
Osniva se stručna skupina za sigurnost europskih globalnih
navigacijskih satelitskih sustava, pod nazivom Odbor za sigur
nost europskih GNSS sustava (dalje u tekstu: Odbor za sigur
nost).
                                                                         5.     Sudjelovanje treće zemlje u radu Odbora za sigurnost
                                                                         može se smanjiti ili suspendirati ako se pokaže da aktivnosti
                             Članak 2.                                   koje ta zemlja provodi onemogućavaju da se osigura potreban
                                                                         stupanj zaštite kad je riječ o sigurnosti ili ako onemogućavaju
                               Misija                                    postupanje sukladno sigurnosnim pravilima koja su propisana
Odbor za sigurnost pomaže Komisiji u provedbi odredbi članka             za europske GNSS programe.
13. stavka 1. Uredbe (EZ) br. 683/2008 i u razmatranju pitanja
sigurnosti europskih GNSS sustava. Komisija se s njim savjetuje
prije određivanja glavnih uvjeta, predviđenih u članku 13.
stavku 2., koji se odnose na sigurnost sustava i osigurava
trajnu podršku Komisiji kad je riječ o provedbi odredaba
članka 13. stavka 3.                                                     6.     Predsjedavajući Odbora za sigurnost može povremeno
                                                                         pozvati druge stručnjake da sudjeluju u radu Odbora za sigur
                                                                         nost, pod uvjetima utvrđenim u njegovom poslovniku. O
                                                                         razlozima koji opravdavaju prisutnost takvih stručnjaka, pred
                             Članak 3.                                   sjedavajući mora unaprijed obavijestiti članove Odbora za sigur
                                                                         nost.
                           Savjetovanje
Komisija se redovito savjetuje s Odborom za sigurnost i uzima
u obzir njegova mišljenja.
                                                                         7.     Predstavnici koje su predložile zemlje ili organizacije
                             Članak 4.                                   ostaju na svom položaju dok ih ne zamijene ili do isteka
                               Sastav                                    mandata. Komisija može odbiti stručnjaka kojeg predlažu
                                                                         zemlja ili organizacija kada se to imenovanje ne čini primjereno,
1.     Odbor za sigurnost sastavljen je od jednog predstavnika iz        posebno u slučaju sukoba interesa. U tom slučaju, Komisija u
svake države članice, odabranih iz redova priznatih stručnjaka u         kratkom roku obavješćuje zemlje ili organizacije, koje tada
području sigurnosti i zaštite, te predstavnika Komisije.                 imenuju drugog stručnjaka.
 ---pagebreak--- 01/Sv. 16               HR                              Službeni list Europske unije                                                233
                              Članak 5.                                                              Članak 6.
                             Djelovanje                                                         Troškovi sastanaka
1.     Odborom za sigurnost predsjedava predstavnik Komisije.             1.    Komisija nadoknađuje troškove puta i smještaja koje
                                                                          naprave članovi, stručnjaci i promatrači u vezi s aktivnostima
                                                                          Odbora za sigurnost, u skladu s važećim pravilima Komisije. Ne
2.     U suglasnosti s Komisijom, mogu se osnovati pododbori              postoji naknada za obavljene zadaće.
za istraživanje određenih pitanja na temelju mandata koji utvr
đuje Odbor za sigurnost. Oni se raspuštaju čim ispune svoj
mandat.
                                                                          2.    Troškovi sastanaka nadoknađuju se u granicama sredstava
                                                                          koja su dodijeljena dotičnim odjelima u sklopu godišnjeg
3.     Odbor za sigurnost i njegovi pododbori u pravilu se                postupka za dodjelu sredstava.
sastaju u prostorima Komisije u skladu s postupcima i prema
rasporedu koji odredi Komisija. Mjesta sastanaka moraju se
osigurati na način koji odgovara prirodi posla. Tajništvo osigu
                                                                                Članak 7.
rava Komisija. Ostali zainteresirani dužnosnici Komisije mogu
sudjelovati na sastancima.                                                                      Stupanje na snagu
                                                                          Ova odluka stupa na snagu na dan kada je donese Komisija.
4.     Odbor za sigurnost donosi svoj poslovnik na temelju stan          Objavljuje se u Službenom listu Europske unije.
dardnih poslovnika koje je usvojila Komisija (1). Poslovnik mora
utvrditi, inter alia, da Odbor za sigurnost donosi svoja mišljenja
ili izvješća na temelju konsenzusa u najvećoj mogućoj mjeri i da
svaki član može postaviti bilo kakvo relevantno pitanje vezano
                                                                          Sastavljeno u Bruxellesu 20. travnja 2009.
za sigurnost europskih GNSS sustava.
5.     Sudionici na sastancima Odbora za sigurnost i njegovih                                                 Za Komisiju
pododbora moraju se strogo pridržavati Komisijinih pravila za
sigurnost i zaštitu, pogotovo što se tiče povjerljivih dokume                                              Antonio TAJANI
nata.                                                                                Potpredsjednik
(1) Prilog III. dokumentu SEC(2005) 1004 od 27.7.2005.


title: Odluka Političkog i sigurnosnog odbora (ZVSP) 2015/1128 od 7. srpnja 2015. o imenovanju voditelja Misije pomoći Europske unije za granični prijelaz Rafah (EU BAM Rafah) (EU BAM Rafah/1/2015)

text:
               11.7.2015

               HR

               Službeni list Europske unije

               L 184/16

         ODLUKA POLITIČKOG I SIGURNOSNOG ODBORA (ZVSP) 2015/1128
   od 7. srpnja 2015.
   o imenovanju voditelja Misije pomoći Europske unije za granični prijelaz Rafah (EU BAM Rafah) (EU BAM Rafah/1/2015)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Zajedničku akciju Vijeća 2005/889/ZVSP od 12. prosinca 2005. o uspostavi Misije pomoći Europske unije za granični prijelaz Rafah (EU BAM Rafah) (1), a posebno njezin članak 10. stavak 1.,
   budući da:

               (1)

               Na temelju članka 10. stavka 1. Zajedničke akcije 2005/889/ZVSP, Politički i sigurnosni odbor ovlašten je, u skladu s člankom 38. Ugovora, donositi odgovarajuće odluke u svrhu obavljanja političkog nadzora i strateškog usmjeravanja Misije pomoći Europske unije za granični prijelaz Rafah (EU BAM Rafah), uključujući odluku o imenovanju voditelja misije.

               (2)

               Visoki predstavnik Unije za vanjske poslove i sigurnosnu politiku predložio je 29. svibnja 2015. imenovanje gđe Nataline CEA voditeljem misije EU BAM Rafah od 1. srpnja 2015. do 30. lipnja 2016.

               (3)

               Odlukom Vijeća (ZVSP) 2015/1065 (2) produljeno je trajanje misije EU BAM Rafah do 30. lipnja 2016.,

         DONIO JE OVU ODLUKU:
   Članak 1.
   Gđa Natalina CEA imenuje se voditeljem misije EU BAM Rafah za razdoblje od 1. srpnja 2015. do 30. lipnja 2016.
   Članak 2.
   Ova Odluka stupa na snagu na dan donošenja.
   Primjenjuje se od 1. srpnja 2015.

      Sastavljeno u Bruxellesu 7. srpnja 2015.

            Za Politički i sigurnosni odbor

            Predsjednik

         W. STEVENS

      (1)  SL L 327, 14.12.2005., str. 28.

      (2)  Odluka Vijeća (ZVSP) 2015/1065 od 2. srpnja 2015. o izmjeni Zajedničke akcije 2005/889/ZVSP o uspostavi Misije pomoći Europske za granični prijelaz Rafah (EU BAM Rafah) (SL L 174, 3.7.2015., str. 23.).